Diari Oficial de la Generalitat Valenciana


Sumari del DOGV 7776, del 06-05-2016 (2016/2761)

RESOLUCIÓ d'11 d'abril de 2016, del director general d'Habitatge, Rehabilitació i Regeneració Urbana, per a la concessió del reconeixement del distintiu de qualitat Marca AW Hormigón, amb la referència 0701P20/16, per equivalència al trobar-se la marca amb reconeixement oficial en vigor pel Ministeri de Foment.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2761


Data del document
:   11-04-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ d'11 d'abril de 2016, del director general d'Habitatge, Rehabilitació i Regeneració Urbana, per a la concessió del reconeixement del distintiu de qualitat Marca AW Hormigón, amb la referència 0701P20/16, per equivalència al trobar-se la marca amb reconeixement oficial en vigor pel Ministeri de Foment. [2016/2761]  
Dolores Gil Salinas, en nom i representació d'All World Certificación SL, domiciliada en Parc Tecnològic, avinguda de Benjamin Franklin, número 19, de Paterna (València), ha sol·licitat l'equivalència del reconeixement oficial del distintiu de qualitat actualment denominat Marca AW Hormigón, reconegut pel Ministeri de Foment, de conformitat amb l'article 17 del Decret 1/2015, de 9 de gener, del Consell, amb la referència 0701P20/16.  
L'expedient per al reconeixement d'aquest distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999/, de 13 de maig, i per mitjà d'aquesta s'ha comprovat el compliment dels requisits exigits pel Decret 1/2015, de 9 de gener, del Consell de la Generalitat Valenciana, pel qual s'aprova el Reglament de gestió de la qualitat en obres d'edificació.  
  
En virtut d'això, i a proposta del Servei de Rehabilitació, aquesta Direcció General resol:  
  
Primer  
Concedir el reconeixement del distintiu de qualitat que atorga All World Certificación, SL, per a formigó amb la denominació Marca AW Hormigón amb la referència 0701P20/16, per equivalència al disposar aquesta marca de reconeixement oficial en vigor pel Ministeri de Foment.  
Marca AW Hormigones és una marca de conformitat amb la Instrucció de formigó estructural (d'ara en avant EHE-08), aprovada pel Reial Decret 1247/2008, de 18 de juliol. Les característiques emparades per la certificació són les previstes en els articles 26, 27, 28, 29, 30, 31, 37 (apt. 37.3), 39 (apt. 39.1 i 39.2) 71, 79 (apt. 79.3.1 i 79.3.2), 81, 85 i 86 i en els annexos 13, 19 i 21 en els seus apartats d'aplicació, de la Instrucció de formigó estructural EHE-08.  
El distintiu de qualitat es concedix a cada producte fabricat en una única ubicació, tant fixa com d'obra.  
  
Segon  
L'abast del reconeixement de la Marca AW Hormigón és l'indicat en el Decret 1/2015, de 9 de gener, del Consell de la Generalitat Valenciana, pel qual s'aprova el Llibre de gestió de qualitat d'obra, LG14.  
  
  
Tercer  
La validesa del reconeixement del distintiu Marca AW Hormigón, està condicionada al període de vigència del reconeixement que atorga el Ministeri de Foment a aquesta marca, que ha establit en dos anys a partir de la data de 18 de desembre de 2014, i queda supeditat al compliment de les condicions establides en el Decret 1/2015, de 9 de gener, del Consell.  
  
Quart  
Qualsevol variació en les condicions que serviren de base per a l'equivalència de reconeixement del distintiu, Marca AW Hormigón, haurà de ser comunicada a aquesta Direcció General en el moment en què es produïsca.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Habitatge, Obres Públiques i Vertebració del Territori, en el termini d'un mes comptat des de la seua notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Aquesta Resolució es publicarà en el Diari Oficial de la Comunitat Valenciana per a coneixement general.  
  
València, 11 d'abril de 2016. El director general d'Habitatge, Rehabilitació i Regeneració Urbana: Alberto Sanchis Cuesta.